

VLADA REPUBLIKE HRVATSKE

Zagreb, 30. travnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o upućivanju humanitarne pomoći Republici Albaniji, Bosni i Hercegovini i Crnoj Gori za borbu protiv epidemije bolesti COVID-19 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***PRIJEDLOG***

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 8. podstavkom 5. Zakona o razvojnoj i humanitarnoj pomoći inozemstvu (Narodne novine, broj 146/08), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**O D L U K U**

**o upućivanju humanitarne pomoći Republici Albaniji, Bosni i Hercegovini i Crnoj Gori**

**za borbu protiv epidemije bolesti COVID-19**

**I.**

Prihvaća se prijedlog Ministarstva vanjskih i europskih poslova o upućivanju humanitarne pomoći Republici Albaniji, Bosni i Hercegovini i Crnoj Gori za borbu protiv epidemije bolesti COVID-19 u robi i organizaciji prijevoza, dostavljen Vladi Republike Hrvatske aktom, klase: 018-04/20-24/4, urbroja: 521-II-03-20-4 od 28. travnja 2020. godine.

Popis robe nalazi se u Prilogu 1. ove Odluke.

**II.**

Zadužuje se Ministarstvo vanjskih i europskih poslova da vezano uz upućivanje humanitarne pomoći iz točke I. ove Odluke poduzme potrebne koordinacijske radnje, u suradnji s drugim nadležnim tijelima u Republici Hrvatskoj.

**III.**

Zadužuje se Ministarstvo unutarnjih poslova za pripremu izvršenja aktivnosti iz ove Odluke odnosno isporuku robe navedene u Prilogu 1. ove Odluke u financijskoj protuvrijednosti od 1.215.500,00 kuna.

Zadužuje se Ministarstvo unutarnjih poslova za organizaciju prijevoza robe iz stavka 1. ove točke vlastitim vozilima.

**IV.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2020. godinu na pozicijama Ministarstva unutarnjih poslova.

Roba koja se upućuje kao humanitarna pomoć Republici Albaniji, Bosni i Hercegovini i Crnoj Gori je djelomično iz zaliha Ravnateljstva civilne zaštite (nemedicinska oprema), dok je dio nabavljen na tržištu.

**V.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr.sc. Andrej Plenković

**Prilog 1.**

**Republika Albanija**

|  |  |  |
| --- | --- | --- |
| 1. | Kirurške maske | 50.000 komada |
| 2. | Zaštitna odijela | 500 komada |

**Bosna i Hercegovina**

|  |  |  |
| --- | --- | --- |
| 1. | Kirurške maske | 120.000 komada |
| 2. | Šatori za 5-8 osoba | 100 komada |
| 3. | Vreće za spavanje | 200 komada |
| 4. | Deke | 500 komada |
| 5. | Podmetači spužvasti | 2.000 komada |
| 6. | Alkohol | 2.000 litara |
| 7. | Zaštitne naočale | 2.000 komada |
| 8. | Viziri | 1.000 komada |

**Crna Gora**

|  |  |  |
| --- | --- | --- |
| 1. | Kirurške maske | 50.000 komada |
| 2. | Alkohol | 2.000 litara |
| 3. | Zaštitne naočale | 2.000 komada |
| 4. | Viziri | 1.000 komada |

**O B R A Z L O Ž E NJ E**

COVID-19 virus (korona virus) je prvi puta registriran u Kini u gradu Wuhanu, provincija Hubei, 31. prosinca 2019. godine. U svijetu se bolest proširila na 210 zemalja i teritorija u kojima je sveukupno zabilježeno 3.041.764 laboratorijski potvrđenih slučajeva, od kojih je 211.167 osoba preminulo (podaci 27. travnja 2020.).

Do sad je u Republici Albaniji zabilježeno 736 laboratorijski potvrđenih slučajeva, od kojih je 28 osoba preminulo, u Bosni i Hercegovini 1.565 laboratorijski potvrđenih slučajeva, od kojih je 60 osoba preminulo, te u Crnoj Gori 321 laboratorijski potvrđenih slučajeva, od kojih je 7 osoba preminulo (stanje na dan 27.4.2020., izvor: Svjetska zdravstvena organizacija – WHO).

Kako bi se pokrenula borba protiv širenja virusa, navedene države službeno su zatražile pomoć, te se u cilju prevencije širenja virusa predlaže donošenje Odluke o upućivanju humanitarne pomoći Republici Albaniji, Bosni i Hercegovini i Crnoj Gori.

Navedena: Oprema koja je predmet Odluke nije financirana sredstvima iz ESI fondova.